Yhteyshenkilö: Karen Bartlett

15.2.2018 Saltwater Stone, +44 (0)1202 669244

k.bartlett@saltwater-stone.com

**FLIR paljastaa Raymarine Axiom -uutuudet Miami Boat Show -messuilla**

*Veneilyelektroniikan johtava valmistaja esittelee LightHouse Apps -sovellukset, Axiom UAV -integroinnin ja uuden Raymarine LINK -mobiilisovelluksen*

**WILSONVILLE, OR** – **15. helmikuuta 2018** – FLIR Systems, Inc. (NASDAQ: FLIR) on tänään julkistanut uusia teknologioita Raymarine-tuotemerkkinsä Axiom®-monitoiminäyttöihin. Miami International Boat Show -messuvieraat ovat tällä viikolla tervetulleita FLIRin ja Raymarinen osastolle tutustumaan Axiom LightHouse™ Apps -sovelluksiin, Raymarine LINK*™* -mobiilisovellukseen ja Axiom-tuotteiden kauko-ohjattaviin ilma-alusten integrointiominaisuuksiin.

**LightHouse Apps -sovellukset**

Uuden LightHouse 3 -käyttöjärjestelmän LightHouse Apps -sovellukset tuovat Android-mobiilisovellukset ja muiden valmistajien veneilysovellukset käytettäväksi Raymarinen Axiom-monitoiminäytöissä. LightHouse Apps -sovellusten avulla Raymarine-käyttäjät pystyvät suoratoistamaan video- ja musiikkisisältöä Axiom-monitoiminäytössään. Lisäksi LightHouse Apps antaa käyttöön koko maailman kattavia sääennuste- ja vuorovesitietoja tarjoavat Theyr GRIB -sovellukset. LightHouse Apps -sovellusten myötä Raymarine helpottaa venealan valmistajia, sovelluskehittäjiä ja teknologiayrityksiä integroimaan tuotteitaan Axiom-näyttöihin ja LightHouse 3 -käyttöjärjestelmään. Messuilla esitellään ensimmäiset LightHouse Apps -sovellukset: Seakeeper Gyro Stabilizer Control ja mazu mSeries -satelliittitietoliikennesovellus. mazu mSeries -sovelluksen kautta voidaan lähettää viestejä, vastaanottaa sääennusteita sekä valvoa omaa alusta kaikkialla maailmassa.

**Raymarine LINK**

Uusi Raymarine LINK -mobiilialusta iOS- ja Android-järjestelmiin antaa Raymarine-käyttäjille mahdollisuuden ohjata Axiom-navigointinäyttöä älypuhelimella sekä käyttää suunnittelu- ja synkronointitoimintoja. Raymarine LINKin ansiosta esimerkiksi reittipisteitä ja reittejä voidaan suunnitella muualla kuin veneessä. Veneeseen tultaessa reittipiste- ja reittitiedot synkronoidaan automaattisesti. Lisäksi Raymarine LINK -mobiilisovellus antaa käyttöön matkalokit, näyttökaappaukset ja videoiden tallentamisen. Näin matkalokeja voi tarkastella kotona ja jakaa ystäville näyttökuvilla ja videoilla täydennettynä. Raymarine LINK myös huolehtii monitoiminäytön kaikkien asetusten varmuuskopioinnista ja pitää Raymarine-laitteet ajan tasalla huolehtien niiden ohjelmistopäivityksistä ja uusimmista toiminnoista.

**Axiom UAV -integrointi**

Nyt veneilijöillä on ensimmäisen kerran mahdollista yhdistää kauko-ohjattu ilma-aluksensa (drone) Axiom-näyttöön ja katsella laitteen kuvaa suoraan näytössä. Tämä patentoitavana oleva teknologia tuo veneeseen ilmakuvan. Kauko-ohjattujen ilma-alusten ohjaus- ja videomahdollisuus ennakoi uuden aikakauden alkua urheilukalastajille ja veneilijöille. Tällä hetkellä DJI Spark- ja Mavic UAV -laitteiden kanssa yhteensopivassa järjestelmässä on yhdellä painikkeella käytettävät laukaisu-, seuranta- ja tallennustoiminnot, GPS-linkki erilaisia seurantatiloja varten ja videokuvan tosiaikainen suoratoisto Axiom-monitoiminäytössä.

LightHouse Apps, Raymarine LINK -mobiilisovellus ja Axiom UAV -integrointi tulevat käyttäjien saataville keväällä 2018.

Tule tutustumaan uusimpiin Axiom-innovaatioihin osastolla C707, teltassa C ja Raymarinen esittelyveneessä laituripaikassa Miami International Boat Show -messuilla.

*####*

***FLIR Systems Inc.***

*Vuonna 1978 perustettu FLIR Systems, jonka pääkonttori on Oregonin Wilsonvillessä Yhdysvalloissa, on tilannetietoisuutta parantavien, ihmishenkien pelastamisessa avustavien, tuottavuutta parantavien ja ympäristönsuojelua tehostavien anturijärjestelmien maailman johtava valmistaja. FLIRin palveluksessa on lähes 3 500 henkilöä. Yrityksen visiona on olla ”maailman kuudes aisti’” kehittämällä lämpökuvantamisteknologioita ja tukiteknologioita, joiden tukemana se pystyy toimittamaan innovatiivisia ja älykkäitä ratkaisuja turvallisuuden ja valvonnan, ympäristö- ja olosuhdevalvonnan, ulkoilun, konenäön, navigoinnin sekä uhkien kehittyneen tunnistuksen tarpeisiin. Lisätietoja saat osoitteesta www.flir.com ja seuraamalla tunnistetta @flir.*

***Raymarine***

*Raymarine on maailman johtava yritys merielektroniikan alalla. Se kehittää ja valmistaa markkinoiden laajinta valikoimaa elektroniikkatuotteita vapaa-ajan veneilyyn ja kevyeen ammattikäyttöön Huippuluokan suorituskykyä ja helppokäyttöisyyttä silmällä pitäen suunniteltuja, palkittuja tuotteita on saatavana maailmanlaajuisen jälleenmyyjä- ja jakelijaverkoston välityksellä. Raymarinen tuotevalikoimaan sisältyy tutkia, autopilotteja, GPS-yksikköjä, mittareita, kaikuluotaimia, viestintävälineitä ja integroituja järjestelmiä. Raymarine on FLIR Systemsin, maailman johtavan lämpökuvausyrityksen, divisioona. Lisätietoja Raymarinesta on osoitteessa* [*www.raymarine.com*](http://www.raymarine.com)*.*

**Forward-Looking Statements**

This press release contains forward-looking statements within the meaning of the Private Securities Litigation Reform Act of 1995. Forward-looking statements may contain words such as “anticipates,” “estimates,” “expects,” “intends,” and “believes” and similar words and expressions and include the assumptions that underlie such statements. Such statements are based on current expectations, estimates, and projections based, in part, on potentially inaccurate assumptions made by management. These statements are not guarantees of future performance and involve risks and uncertainties that are difficult to predict. Therefore, actual outcomes and results may differ materially from what is expressed or forecasted in such forward-looking statements due to numerous factors.  Such forward-looking statements speak only as of the date on which they are made and FLIR does not undertake any obligation to update any forward-looking statement to reflect events or circumstances after the date of this release, or for changes made to this document by wire services or Internet service providers.

**Yhteyshenkilö:**

**Karen Bartlett**

**Saltwater Stone**

+44 (0) 1202 669 244

k.bartlett@saltwater-stone.com